Umar Sani (An haife shi ne a 25 ga watan Janairu a shekara ta 1963 a Kaduna, wato Jihar Kaduna, a Nijeriya ), ya kasan ce shi ne Babban Mashawarci na Musamman kan Harkokin, Yada Labarai ga Mataimakin Shugaban Kasa Namadi Sambo a Nijeriya. Ya kasance mataimaki ne ga Namadi Sambo tun a shekarar 2007 lokacin da shi Namadi Sambon ya ci zaben gwamna a Kaduna. Umar Sani ya fara aikin malanta ne lokacin da aka kebe aikin koyarwa kawai, don ƙwararru daga masana bayan kammala karatunsa a Kwalejin Malamai ta Kagoro a farkon shekaran 1980, a cikin jihar Kaduna ya fara aiki da tsohuwar Sashin Ilimi na Karamar Hukumar Kaduna a matsayin malamin aji. Daga baya ya yi murabus daga mukamin nasa ya shiga shahararriyar Kwalejin Kimiyya da Fasaha ta Kaduna, a Kaduna inda ya samu difloma ta kasa a fagen kasuwanci . Bayan kammala karatun cikin nasara, sabuwar cibiyar koyar da malamai ta kasa ta dauke shi aiki a matsayin jami'in kantin sayar da kayayyaki. Bugu da ƙari ƙishirwar neman ilimi ta kore shi daga aikin da ake biyan sa da kyau don neman ƙarin karatu bayan shekaru biyu kawai na nadin nasa.